CELEX: 32009R0718
Language: bg
Date: 2009-08-04 00:00:00
Title: Регламент (ЕО) № 718/2009 на Комисията от 4 август 2009 година относно класирането на някои стоки в Комбинираната номенклатура

7.8.2009   
            
            
               BG
            
            
               Официален вестник на Европейския съюз
            
            
               L 205/7
            
         
      РЕГЛАМЕНТ (ЕО) № 718/2009 НА КОМИСИЯТА
   
   от 4 август 2009 година
   относно класирането на някои стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специфични разпоредби на Общността с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура под кодовете по КН, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 4 август 2009 година.
      
         
            За Комисията
         
         Ján FIGEĽ
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Четириколесно превозно средство с електродвигател, захранван от две акумулаторни батерии по 12 V. То е приблизително 48 cm широко, 99 cm дълго и 58 cm високо (при сгъната надолу седалка), с общо тегло приблизително 34,5 kg без батерии. Максималният товар е приблизително 115 kg.
                              Превозното средство е със следните характеристики:
                              
                                          —
                                       
                                       
                                          хоризонтална платформа, свързваща предната и задната част;
                                       
                                    
                                          —
                                       
                                       
                                          малки колела (приблизително 2,5 x 19,0 cm) с гуми, защитени срещу изпускането на въздух;
                                       
                                    
                                          —
                                       
                                       
                                          регулируема седалка без подлакътници и дръжки, чиято височина може да се фиксира на една от две възможни позиции; и
                                       
                                    
                                          —
                                       
                                       
                                          кормилна колона, която може да бъде сгъната надолу.
                                       
                                    Кормилната колона съдържа малък блок за управление, включително контактен ключ, клаксон, дисплей за изходното напрежение на батериите и бутон за фиксиране на максималната скорост.
                              Превозното средство има два лоста за ускоряване, спиране и заден ход, които се задействат с палец. В задната част на превозното средство има колела за предотвратяване на неговото преобръщане. То разполага с електронна двойна спирачна система.
                              Когато неговите батерии са напълно заредени, то може да измине най-много приблизително 16 километра и може да достигне максимална скорост от приблизително 6,5 km/h.
                              Превозното средство може да бъде разглобено на четири леки части. То е проектирано за използване в дома, по тротоари и на публични места за дейности като например пазаруване.
                              
                                  (1) Вж. изображение 1.
                           
                        
               
                  8703 10 18
               
               
                  Класирането се определя от разпоредбите на Общите правила 1 и 6 за тълкуване на Комбинираната номенклатура и от формулировката на кодове по КН 8703, 8703 10 и 8703 10 18.
                  Превозното средство е от специален вид за транспорт на хора.
                  Класирането в позиция 8713 е изключено, тъй като превозното средство не е специално предназначено за транспорт на инвалиди и не притежава приспособления за улесняване на инвалидите. (Вж. също обяснителните бележки към Хармонизираната система за позиция 8713 и обяснителните бележки към Комбинираната номенклатура за подпозиция 8713 90 00).
                  Следователно превозното средство трябва да бъде класирано под код по КН 8703 10 18 като моторно превозно средство, предназначено главно за транспорт на хора.
               
            
                  
                              2.
                           
                           
                              Триколесно превозно средство с електродвигател, захранван от две акумулаторни батерии по 12 V. То е приблизително 61 cm широко, 120 cm дълго и 76 cm високо (при сгъната надолу седалка), с общо тегло без батерии приблизително 46 kg. Максималният товар е приблизително 160 kg.
                              Превозното средство е със следните характеристики:
                              
                                          —
                                       
                                       
                                          хоризонтална платформа, свързваща предната и задната част;
                                       
                                    
                                          —
                                       
                                       
                                          малки колела (приблизително 8,9 x 25,4 cm) с гуми, защитени срещу изпускането на въздух;
                                       
                                    
                                          —
                                       
                                       
                                          регулируема седалка с подлакътници и дръжки, чиято височина може да се фиксира на една от три възможни позиции; и
                                       
                                    
                                          —
                                       
                                       
                                          кормилна колона, която може да бъде сгъната надолу.
                                       
                                    Кормилната колона съдържа малък блок за управление включително индикатор за състоянието на батериите, контактен ключ, бутони за включване на светлините, клаксон и бутон за фиксиране на максималната скорост.
                              Превозното средство разполага с два лоста за ускоряване, спиране и заден ход, които се задействат с палец. В задната част на превозното средство има колела за предотвратяване на неговото преобръщане. То разполага с електронна двойна спирачна система.
                              Когато неговите батерии са напълно заредени, то може да измине най-много приблизително 40 километра и може да достигне максимална скорост от приблизително 8 km/h.
                              Превозното средство може да бъде разглобено на седем леки части. То е проектирано за използване в дома, по тротоари и на публични места за дейности като например пазаруване.
                              
                                  (1) Вж. изображение 2.
                           
                        
               
                  8703 10 18
               
               
                  Класирането се определя от разпоредбите на Общите правила 1 и 6 за тълкуване на Комбинираната номенклатура и от формулировката на кодове по КН 8703, 8703 10 и 8703 10 18.
                  Превозното средство е от специален вид за транспорт на хора.
                  Класирането в позиция 8713 е изключено, тъй като превозното средство не е специално предназначено за транспорт на инвалиди и не притежава приспособления за улесняване на инвалидите. (Вж. също обяснителните бележки към Хармонизираната система за позиция 8713 и обяснителните бележки към Комбинираната номенклатура за подпозиция 8713 90 00).
                  Следователно превозното средство трябва да бъде класирано под код по КН 8703 10 18 като моторно превозно средство, предназначено главно за транспорт на хора.
               
            
         
      
                  
                     
               
               
                  
                     
               
            
         (1)  Изображенията са единствено за информация.